JohanHeinsen/ENO huggingface dataset:
Den Vest-Sjællandske Avis, 1823-05-24
Den nærværende Chef for den Portugisiske Krigsmagt er General Sepulveda. Den første Oberst for den Portugisiske Armee, som i Oporto den 24de August 1820 plantede Friehedens Fane. Han giver enhver Audience og paa enhver Tid af af Dogen og jeg havde derfore ofte Leilighed til at see ham; han er stor og rank af Væxt. Hans Maneerer ere simple og have noget uvilkaarligt indtagende ved sig; han er beskeden og i Begyndelsen af en Samtale saa kold og tilbageholdende som det kunde være en Englænder; men neppe ere nogle Minuter hengaaede, førend hans Udseende oplives, hans Kinder faae Kouleur, hans Øine blinke og man erkiender strax i ham en Sydboer. Friehedens Venner i Oporto overdroge ham at spille den første Rolle i Revolutionen. Naturen havde ogsaa rigelig udrustet ham til et saa vigtigt Foretagende med den fornødne Klogskab, som maae gaae foran en Plan og med den Dristighed og Enthusiasme som maae ledsage den. Da Regentskabet i Lissabon sendte de Tropper, som endnu adløde det, imod Garnisonen i Oporto, hvilken rykkede frem imod Hovedstaden; saa reed Sepulveda, som blot var ledsaget af to Ordonancer, Bataillonerne fra Lissabon imøde og indbød dem at forene sig med Fædrenelandets Befriere. Disse Tropper, som bleve forhausede over en saadan Dristighed og Selvtillid, tøvede ikke et Øieblik for at gaae over til Friehedens Faner. – J det nærværende Øieblik det vil sige i Mai 1822) er General Sepulveda Commandant i Lissabon. Denne Commando er ham overdraget paa de Cortes Forslag og kan ikke fratages ham uden deres Samtykke. National-Congressen har, i det den overdrog ham denne vanskelige Post, viselig sørget for hans Uafhængighed og unddraget ham for Faren af et Magtsprog af den udøvende Magt. – Sepulveda anvender sin hele Tid til Fædrenelandets Vel. Han kunde boe i et Huus af Glas, saalidet har han nødig at skiule sine Handlinger; han er stedse omgivet af sine Venner. Hans Samtale er bestandig interressant, saavel formedelst hans Frimodighed, som formedelst den utvungne og simple Maade, hvorpaa han udtrykker sig. Han afskyer det Herredømme, som England har tiltaget sig over hans Fædreneland; men i sit Had blander han aldrig Jndividuerne med Regieringen. Da han eengang komtil at tale om de 150 Engelske Officerers Forhold, som før Revolutionen havde tient ved den Portugisiske Armee, saa roeste han dem paa det stærkeste, uden den ringeste Affectation af Generositet. Vedet første Udbrud af Revolutionen i Oporto, traadte disse Engelske Officerer strax af fra Skuepladsen, da de erklærede, at de hverken havde ifinde eller vare berettiget til at blande sig i Kongerigets indvortes Anliggender. Portugiserne, som ikke ville lade sig overgaae af dem i Høimodighed, overlode dem Valget, enten de vilde forblive i deres Grader ved Armeen, eller tage deres Afsked med dertil svarende Pensioner, men ingen af de Engelske Officerer modtoge hverken det ene eller det andet; flere af dem tillode sig meget mere at ville gribe frivillig og uden Betaling til Vaaben, for at fægte for de Liberales Sag og vedblive at staae i Forbindelse med GeneralSepulveda og at bevidne ham deres Agtelse.
Den Vest-Sjællandske Avis, 1823-05-24
General Sepulvedas Dom om Marskal Beresford forekommer mig ligesaa frimodig som upartisk, han tilstod ham den Fortieneste at have disciplineret den Portugisiske Armee, og at han er den første som har gjort den duelig til Krigstiennesten. Før Marschal Beresfords Tid, sagde Sepulveda, var Krigerstanden den meest foragtede og nedværdigede i Portugal, de Store ved Hoffet fandt Fornøielse i at bortgive Lieutenans og Capitains posterne til deres Domestikker; Beresford har befriet Officiererne fra denne Skiændsel. Han har forskaffet os og efterladt os en Armee, som er fuld af Ærefølelse og som i Bravour kan rivalisere med den Engelske; han var en Despot i sin Administration, men forresten en retskaffen Mand.
Den Vest-Sjællandske Avis, 1823-05-24
Oversigt over Dagens udenlandske Nyeheder. De Debatter, som forefaldt i det Engelske Underhuus den 29de og 30te April, vare meget mærkelige ved den Overeenstemmelse, som fandt Sted imellem alle dets Medlemmer og ved den Bestræbelse, som hele Huset lagde for Dagen, forat vise, at det var redebont til af al Magt at understøtte Regieringens Foretagender, saasnart denne anseer det for nødvendigt at erklære Krig.
Den Vest-Sjællandske Avis, 1823-05-24
Man har nu faaet Spanske Efterretninger over England, som ere daterede Sevilla den 26de April hvori der meldes: at de Cortes Forsamling blev aabnet i denne Stad den 23de April Kl. 10 1/2 om Formiddagen. Efterat Protokollen af det sidste Møde, som blev holdet i Madrid den 22de Marts var bleven oplæst, holdt Præsidenten Flortz Calderon en lang Tale, hvori han blandt andet saade: Under Tusinde Forhindringer og til Trods for Stifterne af dem, have vi tilintetgjort en Vildfarelse, som var udbredet i hele Europa, da vi langsomt og uforstyrret have begivet os fra Manzarares Flodens Bredder, som ere saa rige paa Helte og paa Dyder, til Guadalquivir Flodens vidt udstrakte og yndrige Egne. Han roste derpaa Generalen og de brave Tropper, som havde ledsaget de Cortes til Madrid, og fortalte: at de Cortes vare overalt blevne modtagne med Jubel og Glæde. Vore Fiender have ikke kunne forhindre os fra at forsamle os her i Dag og at indvie denne nye Helligdom, som skal tiene til et Tilflugtssted for Uafhængigheden og Friheden. Her forvente vi uden Frygt de Forslag, som aldrig blive gjorte med Oprigtighed; men som man kun fremsætter for at forføre de Ubetænksomme og forblinde de Svage. Her ville de paa nye erfare, at vi aldrig ville udsone os med Uretfærdigheden, og aldrig indgaae noget Forliig om noget, som kan sætte den store Nations Ære i Fare. Lader dem da kun komme, da de Menneskers Ærgierrighed, for hvilke vi have udgydet vor Blod, have saaledes besluttet det; lader dem kun spotte alle Rettigheder, træde med Fødderne alt hvad der er helligt iblandt Nationerne og slæbe med sig hine Horder af undertrykkede og forførte Mennesker, som tiene dem til Redskaber; det giør intet til Sagen; de ville faae at see, hvorledes deres Brødres Been ligge ubegravede og snart ville deres blive føiede dertil; de ville for sildigt faae at see, at ingen kan ustraffet enten fornærme os eller berøve os vore Reitigheder; at fordrive Vold med Vold er nu vor fornemste Pligt. - Noppe havde Præsidenten endt sin Tale, hvoraf her blot ere nogle Prøver leverede, saa gave Tilhørerne paa Galleriet deres bifald tilkiende, men Præsidenten betydede dem, at det ikke var tilladt at give Roes og endnu mindre Dadel tilkiende, og han opfordrede Sevilla nerne at efterligne Folkets Dyder i Madrid. Talen blev derpaa trykket og fordeelt i alle ProvinDerpaa blev meddeelt to Depescher fra ser.
Den Vest-Sjællandske Avis, 1823-05-24
Efterretningerne fra det sydlige Jrland blive stedse meere frygtelige. Foruden de sædvanlige enkelte Grusomheder have Katholikerne giort et formeligt Angreb paa en protestantisk Landsbye men have ved Politiets, Jndvaanernes og Tropernes Bistand lidt et regelmæssigt Nederlag. Rygtet gaaer nu, at Regieringen vil bringe Krigsloven i Forslag, hvilket vil aabenbare dette Lands skrækkelige Tilstand, ifald det skeer. - Grev Liverpool har ogsaa anmeldt i Overhuset, at den 12 Maii vil Jrlands Anliggender blive forelagt for Underhuset, han ønsker, naar Forhandlingerne komme for i Overhuuset, at da alle Lorderne, som interessere sig Jrlands Anliggender, ville dertil indfinde sig. for at understøtte Regieringen ved enhver virksom Forholdsregel, som maae antages til Jrlands Vel.
Den Vest-Sjællandske Avis, 1823-05-24
Jfølge de nyeste Efterretninger fra Mexico er Tilstanden i dette Land endnu ikke afgjort. Republikanernes Anførere concentrere deres Stridskræfter, i Puebla for at angribe Keiseren af Mexico, som har hele den indlandske Folkemængde paa sin Side. Man var overalt af den Mening, at Jturbide ikke vilde lade det komme til noget Slag; men at han enten vilde tage Flugten, eller ogsaa træffe en Forening med Republikanerne om at faae Tilladelse til at trække sig tilbage til det private Liv. - Den Opstand, som er udbrudt i Provindsen Chili i Staden Conception imod den nærværende Regiering, er temmelig betydelig, en Oberste Freire staaer i Spidsen for dem. Aarsagen til denne Opstand er den høie Jndførselstold, som Regieringen har paalagt. Overdirecteuren er nu marscheret med 5000 Mand mod Oprørerne.
Den Vest-Sjællandske Avis, 1823-05-24
Journal des Debats giendriver alle disse Rygter og Raisonnements og siger: at i Polen staaer blot den sædvanlige Polske Armee paa 30000 Mand, og 60 til 80000 Mand Russiske Tropper i Bessarabien, Podolien og Volhynien. – Jmidlertid meldes dog fra Petersborg at Grev Woronzow skal snart afreise derfra for at tage Commandoen over sit Armeecorps. – At Kongen af Preussen, har ladet afsende fra Magasinerne i Danzig 1900 Læster Rug for at proviantere Fæstningerne ved Rhinen, har givet de Engelske Blade Anledning til at udbrede, at 100000 Læster Rug blive udskibede til Nederlandene for at forsyne en Russisk Armee dermed, som bliver dertil forventet.
Den Vest-Sjællandske Avis, 1823-05-24
AVERTISSEMENTS. At der Mandagen den 2den Juni førstkommende, vorder foretaget Aabnings- samt Registerings- og Vurderingsforretning i Stervboet efter afgangne Pastor Thiellesen, i Søndrupnørre, og at Forretningen begynder paa Stervboestedet benævnte Dags Formiddag Kl. 10, det bekiendtgiøres herved. Slagelse den 15de Mai 1823. Birch.
Den Vest-Sjællandske Avis, 1823-05-24
Løverdagen den 7de Juni førstkommende, om Eftermiddagen Kl. 3, bliver paa Øster Flakkeberg Herreds Tinghuus i Førsløv afholdt en Skiftesamling i afdøde Kammerjunker Major Scheel v. Plessens Stervboe, hvilket herved tilkiendegives alle Vedkommende. Forløv den 16de Mai 1823. Leuning.
Den Vest-Sjællandske Avis, 1823-05-24
Fredagen den 30te d. M., om Formiddagen Kl. 10, afholdes offentlig Licitation, ved Tracteur Henriksens Huus i Antvorskov Lystskov, over endeel Tømmer, og Tækkearbeide ved den Slagelse Kjøbstæds Fugleskydeselskab tilhørende Bygning i bemeldte Skov. – Det bemærkes, at Arbeidet skal strax udføres og at Selskabet agter selv at tillægge den til Tækningen fornødne Langhalm. Slagelse den 21de Mai 1823. Birch.
Den Vest-Sjællandske Avis, 1823-05-24
Onsdagen den 28de Maji næstkommende, Formiddag Kl. 11 slet, bliver paa Slagelse Byes Raadhuus afholdt Licitation til Anskaffelse af 60 Favne Brænde til Slagelse Hospital, efter Conditioner, som foreløbig ere til Eftersyn hos Cancellieraad og Hospitalsforstander Palludan. Slagelse den 23de Maji 1823. Gude.
Den Vest-Sjællandske Avis, 1823-05-24
Onsdagen den 28de denne Maaned Formiddag Kl. 10, vorder ved offentlig Auction, som afholdes paa Taarnholm, bortsolgt 23 Stkr deels større deels mindre Sviin af 1, 1/2 og 1/4 Aars Alder, hvilket herved bekiendtgiøres. Slagelse den 22de Mai 1823. Birch.
Den Vest-Sjællandske Avis, 1823-05-24
Gaarden Matriculs No. 77, beliggende paa denne Kiøbstæds Slotsgade, og som tilhører Kiøbmands-Enken A. C. Fabers til Skifterettens Behandling opgivne Boe; bliver stillet til 3de offentlige Auctioner, som afholdes paa Stedet hver af neden anførte Dage, om Formiddagen Kl. 11. 1ste Gang, Torsdagen den 19de Junii førstkommende. 2den Gang, Torsdagen den 3die Julii. 3die Gang, Torsdagen den 17de Julii dette Aar. Gaarden bestaaer af 11 Fag Forhuus og 9 Fag Baghuus, alt Bindingsværk, og er assureret for 1520 Rbdl. Sølv. Til Gaarden hører en Grundtaxtlod paa circa 3 Tdr. Land. Conditionerne ere 8 Dage forinden 1ste Auction til Eftersyn paa Undertegnedes Contoir. Denne Bekiendtgjørelse er tillige til Advarsel for vedkommende Panthavere, i Overeensstemmelse med Placaten af 22de April 1817. Slagelse den 22de Maji 1823. Gude.
Den Vest-Sjællandske Avis, 1823-05-24
Førstkommende Tirsdag den 27de Mai, Formiddag Kl. 9, bliver afholdt offentlig Auction over endeel Tørvejord, til Opskiærelse i indeværende Sommer, i den Slagelse Kiøbstæd tilhørende saakaldte Skiftebæksmose i Bye skoven. Auctionen afholdes paa selve Stedet efter de Konditioner som der ville blive bekiendtgjorte. Slagelse den 23de Mai 1823. Gude.
Den Vest-Sjællandske Avis, 1823-05-24
Torsdagen den 29de Mai 1823, om Formiddagen Kl. 10, bliver, ifølge vedkommende Udlægshavers Reqvisition, ved offentlig Auction i Eilstrup bortsolgt, endeel af forrige Fæstegaardmand sammesteds, Hans Hansens Eiendele, bestaaende af Sengestæder og Sengklæder, Lagner, og andet Linned, Borde, Bænke, Skabe og Kister, Jern, Kobber og Træetøi, en Kakkelovn, nogle Køer m. m. Ringsted, den 20de Maji 1823. Harhoff.
Den Vest-Sjællandske Avis, 1823-05-24
Auction. Fredagen den 6te Juni førstkommende lader Undertegnede ved offentlig Auction bortsælge 20 Stkr. gode store Løekøer, 50 Stkr. unge Sviin og Grisse, 8 a 12 Lpd. Uld, et Partie god Hollænder Ost &c., alt efter de paa Auctions-Stedet nærmere bekjendtgjorte Conditioner, hvoraf en bliver den, at vederhæftige Kiøbere gives Credit indtil førstkommende Mortensdag. Holmegaard den 19de Mai 1823. T. O. Born, Forpagter.
Den Vest-Sjællandske Avis, 1823-05-24
Skolelærer Høyer i Hylstrup ved Sorøe kan endnu modtage til Opdragelse og Underviisning eet Drengebarn – som man dog ønskede med saa megen Forkundskab - at han taalelig kunde læse J Undertegnedes Gaard i Sorøe Kiøb Sorøe, stæds Realgade No. 30 tæt ved Porten, er 1ste Etage, bestaaende af 4 gibsede og malede Værelser med Kiøkken og Pigekammer, fælleds Vadskehuus og Stykke Haugejord, at faae til Leie enten strax eller til Michaeli Flyttetid. Burmester, Bager.
Den Vest-Sjællandske Avis, 1823-05-24
Den for sin skiønne og særdeles fordeelagtige Beliggenhed, en halv Miil fra Hovedstaden, bekiendte Uttersløw Hollandske Veirmølle, agter Eieren, formedelst anden Bestemmelse, underhaanden at bortsælge, til Stedet er fornøden Jord til at græsse og fodre 3 Heste og 2de Kiør, samt en stor og skiøn Hauge. De billige Vilkaar, hvorunder denne Eiendom agtes bortsolgt, erfares hos Eieren, som beboer Stedet og hos Forpagter Møller paa Frederikslund ved Slagelse.
Den Vest-Sjællandske Avis, 1823-05-24
Undertegnede anbefaler sig med alle Sorter Bakken slager-Arbeide, ligeledes nyt Tagarbeide og Reparationer, alt til de billigste Priser. N. Jensen, Blikkenslagermester. boende paa Bredegaden No. 132.
Den Vest-Sjællandske Avis, 1823-05-24
Hos Erik Sørensen paa Steenstuegaden ere alle Sorter gode Kaalplanter tilkiøbs.
Den Vest-Sjællandske Avis, 1823-05-24
Formedelst Dødsfald er en sielden god Avlsgaard med circa 200 Tdr. Land, Ager og Eng, samt ypperlig Tørveskiær, fuld Besætning af alt hvad der henhører til Gaardens Drift, strax underhaanden at erholde tilkjøbs. Beliggenheden er strax ved en af Siellands bedste Søe kiøbstæder, og anvises af Hr. Bogtrykker Magnus. Jorderne ere tilsaaede og alt staaer i frodig Væxt.
Den Vest-Sjællandske Avis, 1823-05-27
Den Vest-Siællandske Avis, eller: REGISSE Ugeblad. Slagelse. ben. uden og indenlandske Historie. for vigtigste Nyeheder. Dagens Redigeret af Pastor og Ridder Baltholm. Trykt og forlagt af Peter Magnus. Tirsdagen, den 27. Mai 1823. Med Kongl. allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1823-05-27
Oversigt over Dagens udenlandske Nyeheder. Der skrives fra Zante: at man venter der en Commissair fra Philhellernes Forening i England, som der har dannet sig under Lord Erskines Forsæde; denne vil, som det hedder ankomme med Anbefalingsskrivelser fra Hr. Canning selv til flere Medlemmer af det Græske Senat i Napoli di Romania; hvilken Bye denne Minister har selv lært at kiende ved sit Ophold i Østen; denne Commissair skal ogsaa anmelde, at der er bleven i Londen tilveiebragt et Laan for Grækenland paa een Million Pund Sterling og paa den for deelagtigste Maade, da Grækerne skulle betale Renterne med Landets Producter. – Flere Bankeerhuse i Preussen, Tydskland og Holland have sendt Grækerne Understøttelse i rede Penge, Krigsforraad Levnetsmidler og andre Gienstænde for de ulykkelige Chiotere, som have taget deres Tilflugt til Øerne i Archipelet. Der meldes fra Wien: at Grækerne have nyelig landet ved Zanderli, nærved Smyrna og have der borttaget alle Provisioner, demonteret Batterierne og taget en Tyrkisk Corvet, som laae i Havnen. - Det synes som at man i Wien er ikke ret fornøiet med Portens Fremgangsmaade; thi der skrives derfra, at Portens Firman angaaende Seilladsen paa det sorte Hav, som allene privilegere det Tyrkiske Flag, giør en stor Opsigt og vil skade meget de Europæiske Flag. Ogsaa hører man, at den K. K. Consul i Bucharest Hr. v. Hagenauer har afsendt en Coureer til Porten for at fordre de arresterede Boyarers Løsladelse; saa det Rygte er udentvivl ugrundet, som ogsaa i sig selv er usandsynligt, at Boyarerne skulle være blevne arresterede, fordi de havde anstillet et Complot imod Hospodaren. -Man har Efterretninger fra Seres af 15de og fra Salonich af 12te April; men som ikke indeholde noget betydeligt. Der berettes intet om, at den Tyrkiske Armee rykker frem og man seer slet ingen Anstalter til at aabne Feldtoget mod Morea, En Tatar har bragt Efterretninger til Belgrad fra Constantinopel, som naae til den 21de April; men de indeholde intet Nyt, uden at Porten har begyndt at behandle de Serviske Deputerede paa en bedre Maade. – Jfølge ældre Efterretninger er Sultanens yngste Søn død; saa at han har kun nu en Søn tilbage der er 10 Aar gammel. – En Deel Krigskibe skulle være løbne af Stabelen i Constantinopel og man arbeider paa Flaadens Udrustning; men Flaaden mangler Matroser og man nødes til at tvinge Græske Krigsfanger til at tage Tieneste paa Flaaden. Vicekongen har tilbudt at ville hielpe Porten med sin Flaade, naar den vil tilstaae ham Gouvernementet over Øerne Candia og Cyvern; men Divanet har ikke villet modtage dette Tilbud; men beskylder ham for at staae i hemmelige Forbindelser med Grækerne og paa en Gang skulle 43 Hydriotiske Skibe have lagt i Havnen ved Alexandrien og have indtaget meget vigtige Ladninger.
Den Vest-Sjællandske Avis, 1823-05-27
Der meldes fra Wien: at Hs. Majestæt Kongen af Neapel vil den 20de Mai reise tilbage til sin Hovedstad. Fra Neapel selv berettes, at nye Forsøg paa at oprette Carbonariske Selskaber ere blevne opdagede og de Skyldige ere blevne dømte til Døden. - Hs. Majestæt Kongen af Baiern har den 12te Mai forladt Dresden og er med sin Gemalinde og sine Døttre afreist over Leipzig til Weimar. - Fra Petersborg berettes at Finantsministeren Grev Guriev har taget sin Afskeed, og at de Russiske Consur=Autoriteter ere blevne strengt forbudte at lade Skrifter trykke, som ere af et umoralsk Jndhold, eller som forkynde udsvævende Sæder og liberale Jdeer, eller som udmærke sig ved en uædel og mod Sprogets Regel stødende, Stiil. Den Russiske Minister i Persien Mazariovitsch er kommen tilbage til Petersborg. Rusland begynder man nu at føre heftige Disputer om den Kantiske Philosophie; nogle forsvare den og andre angribe den. - Den bekiendte Franske Deputerede Manuel har været meget syg. Den bekiendte Mercier har modtaget af Jndvaanerne i Tours en Guldmedaille med de Ord paa den ene Side: den 4de Marts 1823, og paa den anden Side: 900 Borgere i Staden Tours til Mercier.
Den Vest-Sjællandske Avis, 1823-05-27
Hs. Majestæt Kongen af Preussen har paa nye maattet lade udstæde en Cirkulaire angaaende de hemmelige Forbindelser og Burscheskaber ved de preussiske Universiteter. Der befales nu at intet Medlem af disse Forbindelser maae erholde Embeder i de Preussiske Stater. Keiseren af Brasilien har sendt den Brasilianske Oberste Schaffer med et Brev til sin Svigerfader Keiseren. af Østerrige, som vel har modtaget Gesandten i en privat Audience paa en udmærket Maade; men har dog udsat det med at opfylde sin Svigersøns Forlangende om at erkjende ham for Keiser, indtil han har confereret derom med sine høie Allierede, og han har derfor indtil videre misbilliget, at han har antaget denne Titel.
Den Vest-Sjællandske Avis, 1823-05-27
En Fransk Brig, ladet med Cacao, er indbragt som Prise til Puerto Rico; men de Franske Krigsskibe have optaget flere Spanske Skibe. Den Østerrigste Regjering har forbudt Spanske Carere, at indløbe i dens Havne. – Paa Øen Hayti skal den største Roelighed herske, og den fuldkomneste Tilfredshed blandt alle Folkeklasser med Præsidentens Regiering. Man begynder at opbygge paa nye de afbrændte Huse i Port an Prince.
Den Vest-Sjællandske Avis, 1823-05-27
Man regner det Tab, som Jldebranden foraarsagede til 6 Millioner Dollars, hvoraf den eene Million kommer paa de Franskes Regning, som under fremmed Flag dreve der en stor Handel.
Den Vest-Sjællandske Avis, 1823-05-27
Det i Staden Providence, i Provinsen Rhode Jsland, udkommende Blad, Patrioten, indeholder den Congresact som Vicekongeriget Guatimale udstædte 12te Novbr. 1822, hvorved dette Rige foreener sig med den Nordamerikanske Union. Denne Begivenhed er af den yderste Mærkværdighed, da den let kunde have tilfølge ved den nærværende uroelige Tilstand i Mexico, at alle de øvrige Provinser i dette store Land kunne gjøre det samme, og dersom dette skulle skee saa vilde det medføre en total Omvæltning i de politiske Forhold paa en stor Deel af Jordkloden.) J Mexico seer det høist forvirret ud og Efterretningerne derfra ere ikke mindre forvirrede end Begivenhederne. – Et Skib, som har forladt Tampico den 21de Februar og som er ankommen til Philladelphia, melder: at der dengang fandt Underhandlinger Sted imellem den republikanske General Sta Ana og Jturbide og at Fiendtlighederne imidlertid vare standsede i Veracruz; mange Familier indskibede sig i Tampies og toge Flugten til Europa, hvoriblandt Erkebiskoppen i denne Stad, som er en Fiende af Jturbide. – Jfølge andre Efterretninger over Havanna har Staden og Provinsen Puebla erklæret sig for den republikanske Armees Plan og Unionen er der bleven den 11te Februar celebreret under en stor Folkeubel. General Negrette har med 40 Ryttere forladt Mexico og er stødt til Republikanerne. Et andet Skib, som er kommen fra Alvarade melder: at Provinserne Puebla, Ogjaca og Veracruz have erklæret sig for det liberalere Parthie og at General Echevarria vil bryde op med 5000 Mand fra Puebla til Mexico, hvor, som man siger, Jturbide forskandser sig med 5000 Mand.
Den Vest-Sjællandske Avis, 1823-05-27
Castellet St. Juan de Ullog har erholdet Forstærkninger og var endnu i Spaniernes Besiddelse. J de øvrige Stater i Sydamerika seer det ligesaa uroeligt ud, som i Mexico. – Fra Republiken Columbig meldes: at imedens General Montilla organiserede sine Tropper i Rio de la Hachafor at angribe Maracaibo, saa fik han Efterretning om at Staden Eienaga havde gjort Opstand; han sendte nu Oberste Reimbold med de Tiradores derhen, som snart bragte Roligheden tilveie; men den 3die Januar opvakte Catallanierne og Jndianerne Opstand i Sta Marta og bemægtigede sig Staden, hvorpaa Montilla gik selv med 1000 Mand derhen og indtog den efter en ringe Modstand; han lod nu Sponierne og andre Personer haardt straffe og bragte den 20de igien Orden tilveie; han lod en betydelig Garnison blive i Staden og brød den 25de op igien imod Maracaibo; men derpaa maatte han igien erfare, at Staden Ocanna havde erklæret sig for Spanierne, han blev da nødt til at indskibe sig med sine Tropper for at bringe Roligheden der tilveie. - Ogsaa paa en anden Kant af Republiken var der udbrudt Uroeligheder, i Staden Pasto, som var opvakt af nogle Spanske Officerer, som Regieringen havde sat i Frihed. Men den 16de erholdt man Efterretningen om, at Pasto var igien indtaget af General Suere, som lod sine Soldater plyndre Staden i tre Dage. Præsidenten Bolivar forventes i Februar til Bogota, hvor den nye Kongres skal aabnes.